
545400 SIGHIŞOARA

Str. Muzeului nr. 7, Tel./Fax. 0265-771278

           



H O T Ă R Â R E A   NR. 114






din 27 iunie 2013

privind rezilierea unui contract de concesiune

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 12757/07.06.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile contractului de concesiune nr. 166/21347/24.11.2005, aşa cum a fost modificat şi completat prin actul adiţional nr. 1/27.11.2007, încheiat cu S.C. EXPRESKURIER INTERNAŢIONAL IMPEX S.R.L. cu sediul social în Municipiul Sighişoara, str. Şt. O. Iosif, nr. 59, având ca obiect preluarea în concesiune a terenului situat în str. Mihai Viteazu nr. 1, în suprafaţă de 80 mp., în vederea construirii unui complex expoziţional auto - Show room;

Având în vedere că în derularea contractului de concesiune nr. 166/21347/24.11.2005, aşa cum a fost modificat şi completat prin actul adiţional nr. 1/27.11.2007, s-a constatat că S.C. EXPRESKURIER INTERNAŢIONAL IMPEX S.R.L., în calitate de concesionar, nu a respectat toate clauzele şi obligaţiile contractuale, precum şi cele stabilite prin caietul de sarcini şi în conformitate cu oferta prezentată şi acceptată de concedent, documente parte integrantă din contractul de concesiune;

Având în vedere Procesele Verbale nr. 2/7866/03.04.2013 şi 3/9690/25.04.2013 ale Comisiei de analiză a contractelor de concesiune ale căror clauze nu au fost respectate, constituită prin Hotărârea Consiliului Local nr. 47/30.08.2012, conform cărora urmare a analizei comisia a constatat că, concesionarul S.C. EXPRESKURIER INTERNAŢIONAL IMPEX S.R.L. nu a respectat prevederile art. 5 coroborat cu art. 14 lit. d) şi i) din contract, iar din caietul de sarcini, parte integrantă din contract, art. 4, punctul 4.3 şi art. 10 punct 10.18, sens în care, conform art. 17 lit. c) din contract, contractul de concesiune încetează prin reziliere de drept, cu plata unei despăgubiri în sarcina concesionarului;

Avănd în vedere că în sensul celor de mai sus, comisia a hotărât rezilierea contractului de concesiune nr. 166/21347/24.11.2005, aşa cum a fost modificat şi completat prin actul adiţional nr. 1/27.11.2007, cu plata unei despăgubiri în sarcina concesionarului şi propune  iniţierea unui proiect de hotărâre către Consiliul local pentru rezilierea contractului de concesiune amintit;

Având în vedere adresele/notificările formulate de Municipiul Sighişoara către  S.C. EXPRESKURIER INTERNAŢIONAL IMPEX S.R.L., în calitate de concesionar, cu referire la nerespectarea de către acesta a clauzelor contractuale menţionate mai sus şi la rezilierea contractului de concesiune;

Având în vedere prevederile art. 70 din Ordonanţa de Urgenţă nr. 54/2006 privind regimul contractelor de concesiune de bunuri proprietate publică, aprobată cu modificări prin Legea nr. 22/2007 care stipulează: ,,contractele de concesiune încheiate până la data intrării în vigoare a prezentei ordonanţe de urgenţă rămân supuse reglementărilor în vigoare la data încheierii lor’’;

Având în vedere prevederile Legii nr. 219/1998 privind regimul concesiunilor, cu modificările ulterioare, precum şi ale Normelor metodologice - cadru de aplicare a Legii nr. 219/1998 privind regimul concesiunilor, aprobate prin Hotărârea Guvernului nr. 216/1999, normele legale în vigoare şi aplicabile la data încheierii contractului de concesiune nr. 166/21347/24.11.2005; 

Având în vedere prevederile Legii nr. 50/1991 privind autorizarea executării lucrărilor de construcţie, republicată, cu modificările şi completările ulterioare;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările şi completările ulterioare;

Având în vedere Raportul de Specialitate comun al Arhitectului Şef şi al Direcţiei Administrarea Patrimoniului, înregistrat cu nr. 12756/07.06.2013, prin care se propune rezilierea contractului de concesiune nr. 166/21347/24.11.2005, aşa cum a fost modificat şi completat prin actul adiţional nr.1/27.11.2005, încheiat cu S.C. EXPRESKURIER INTERNAŢIONAL IMPEX S.R.L.;
În temeiul prevederilor art. 17 lit. c) din  contractul de concesiune nr. 166/21347/24.11.2005, aşa cum a fost modificat şi completat prin actul adiţional nr.1/27.11.2007, încheiat cu S.C. EXPRESKURIER INTERNAŢIONAL IMPEX S.R.L. care stipulează că, contractul de concesiune încetează în cazul nerespectării obligaţiilor contractuale de către concesionar, prin reziliere, cu plata unei despăgubiri în sarcina concesionarului, coroborate cu prevederile caietului de sarcini referitoare la încetarea concesiunii, precum şi cu cele ale normelor legale în vigoare la data încheierii contractului de concesiune;

Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit. „c”, (5) lit. „a” şi ,,b’’ şi (9), art . 45 (3), art. 115 (1) lit. ,,b’’ şi 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare,

H O T Ă R Ă Ş T E:
Art.1. Se aprobă încetarea prin reziliere, cu data adoptării prezentei, cu plata unei despăgubiri în sarcina concesionarului, egală cu contravaloarea redevenţei la momentul actual pe 1 (un) an de zile, a contractului de concesiune nr. 166/21347/24.11.2005, aşa cum a fost modificat şi completat prin actul adiţional nr. 1/27.11.2005, încheiat cu S.C. EXPRESKURIER INTERNAŢIONAL IMPEX S.R.L. cu sediul social în Municipiul Sighişoara, str. Şt. O. Iosif, nr. 59, având ca obiect preluarea în concesiune a terenului situat în Municipiul Sighişoara, str. Mihai Viteazu nr. 1, în suprafaţă de 80 mp., în vederea construirii unui complex expoziţional auto - Show room, întrucât S.C. EXPRESKURIER INTERNAŢIONAL IMPEX S.R.L.  în calitate de concesionar, nu a respectat următoarele clauze şi obligaţii:

1. nu a depus toate diligenţele pentru a obţine  avizele necesare, în termen de 6 luni din momentul semnării contractului, aşa cum prevede  art. 5 din contractul de concesiune;

2. nu a obţinut toate acordurile, avizele şi autorizaţiile legale legate de folosinţa bunului concesionat,  aşa cum prevede  art. 14 lit. d) din contractul de concesiune;

3. nu a executat obligaţiile potrivit termenelor şi condiţiilor prevăzute în contractul de concesiune,  aşa cum prevede  art. 14 lit. i) din contractul de concesiune;

4. nu a respectat durata de execuţie a construcţiei, de obţinere a autorizaţiei de construire, aşa cum prevede  art. 4 punctul 4.3 din caietul de sarcini, parte integrantă din contractul de concesiune şi în conformitate cu oferta prezentată şi acceptată de concedent, parte integrantă din contractul de concesiune;

5. nu a executat operaţiunile topografice (dezmembrare, comasări etc.), aşa cum prevede  art. 10 punctul 10.18 din caietul de sarcini, parte integrantă din contractul de concesiune.

Art.2. Consiliul Local al Municipiului Sighişoara, respectiv Municipiul Sighişoara, va proceda de îndată la notificarea concesionarului cu privire la încetarea prin reziliere, cu data adoptării prezentei, cu plata unei despăgubiri în sarcina concesionarului, egală cu contravaloarea redevenţei la momentul actual pe 1 (un) an de zile, a contractului de concesiune nr. 166/21347/24.11.2005, aşa cum a fost modificat şi completat prin actul adiţional nr. 1/27.11.2005, încheiat cu S.C. EXPRESKURIER INTERNAŢIONAL IMPEX S.R.L., întrucât societatea,  în calitate de concesionar, nu a respectat clauzele şi obligaţiile prevăzute la art. 1 din prezenta hotărâre.

Art.3. Se mandatează d-l ing. Ioan Dorin Dăneşan, Primarul municipiului şi d-ra Fleşariu Anca, Secretarul municipiului să semneze notificarea către concesionar, din care să rezulte încetarea prin reziliere, cu data adoptării prezentei, cu plata unei despăgubiri în sarcina concesionarului, egală cu contravaloarea redevenţei la momentul actual pe 1 (un) an de zile, a contractului de concesiune nr. 166/21347/24.11.2005, aşa cum a fost modificat şi completat prin actul adiţional nr. 1/27.11.2005, încheiat cu S.C. EXPRESKURIER INTERNAŢIONAL IMPEX S.R.L., întrucât societatea  în calitate de concesionar, nu a respectat clauzele şi obligaţiile prevăzute la art. 1 din prezenta hotărâre.

Art.4. O comisie constituită în baza dipoziţiei Primarului municipiului va proceda la preluarea bunului de retur ce a constituit obiectul contractului. Concesionarul, respectiv S.C. EXPRESKURIER INTERNAŢIONAL IMPEX S.R.L. este obligat sa predea concedentului in termen de 30 de zile  de la incetarea contractului, terenul concesionat liber de sarcini, conform punctului 7.5.1 din caietul de sarcini, parte integrantă din contractul de concesiune.

          Art.5. Prezenta hotărâre se va comunica S.C. EXPRESKURIER INTERNAŢIONAL IMPEX S.R.L. 

Art.6. În vederea producerii efectelor juridice a prevederilor prezentei hotărâri, faţă de părţile contractante, cei abilitaţi cu ducerea la îndeplinire a prevederilor acesteia, vor efectua demersurile necesare legale, administrative şi/sau judiciare, după caz, care se impun.

Art.7. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Administrarea Patrimoniului şi Direcţia Economică din cadrul Municipiului Sighişoara.

Art.8. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,


  
Toth Tivadar 

       Contrasemnează/Avizat pentru legalitate

SECRETAR,








                 Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Direcţia administrarea patrimoniului ;

1 ex. Arhitect şef ;

1 ex. Direcţia economică

9 ex. AF/FM

